Cornebarrieu nen dé meid ul léau doh pibrac ; mæs un hir hent e oé hoah aveid er heih croaidur clan. Ean e ziblassas neoah ar droed guet é vam, én ur souffrein drougueu quer bras ma oé bet requis dehou discuéh pèl amzér én hantér ag en  hent.  Arrihue e hra ér fin, ean e gleu en overen hag e bed ital bé er Vugulés santel.  Ne receu græce erbet hoah, mæs é gonfiance hag en espérance en dès ne vihanna quet eid en dra-zé. Én ur zonnèt en dro, é oé épad en hent ol é chonge guet er santimanteu mad-cé, én ul larèt dé vam penaus, men devehé Germénen reit dehou a dra sur deuéhatoh er péh e seblanté hoah refus dehou nezé. Én ur monnèt én é dy, ean hum daulas ar é hulé ; é vam e hronnas er gouli guet el liéneu ou  devoé bet groeit touchein doh corv er Verh eurus, hag ean e gousquas tranquil.